# Roger Ebert

Roger Joseph Ebert, conegut professionalment com a Roger Ebert (Urbana, Illinois, 18 de juny de 1942 − Chicago, Illinois, 4 d'abril de 2013) va ser un crític de cinema, periodista i guionista estatunidenc, que va treballar al Chicago Sun-Times des de 1967 fins a la seva mort. L'any 1975 es va convertir en el primer crític de cinema en guanyar un Premi Pulitzer en aquesta categoria, atorgat per la Universitat de Colúmbia, i el 2005 el primer a tenir una estrella al Passeig de la Fama de Hollywood. Estigué casat amb la productora de televisió Chaz Ebert des de 1992.
Ebert va ser el crític de cinema més popular dels Estats Units, no tan sols pels seus "polzes amunt" i "polzes avall" (que utilitzava per a valorar les pel·lícules) sinó també per les seves aparicions en diversos programes on feia crítica televisiva i cinematogràfica.
A principis de 2002 li va ser diagnosticat un càncer tiroidal i de glàndula salival i, després de diverses intervencions quirúrgiques, el 2006 es va quedar sense parla; malgrat això, es comunicava amb un sintetitzador de veu i seguia escrivint les seves ressenyes tant al seu blog com al diari.

## "Best of the year"

Des de 1967 Ebert feia una llista de les millors pel·lícules de l'any ("best of the year"); aquesta van ser la seva tria personal:
| 1967: Bonnie and Clyde 1968: La Battaglia di Algeri 1969: Z 1970: Five Easy Pieces 1971: The Last Picture Show 1972: The Godfather 1973: Cries and Whispers 1974: Scener ur ett äktenskap 1975: Nashville 1976: Small Change 1977: 3 Women 1978: Una dona separada (An Unmarried Woman) 1979: Apocalypse Now 1980: The Black Stallion 1981: My Dinner with Andre 1982: Sophie's Choice 1983: The Right Stuff 1984: Amadeus 1985: The Color Purple 1986: Platoon 1987: House of Games 1988: Mississippi Burning 1989: Do the Right Thing | 1990: Goodfellas 1991: JFK 1992: Malcolm X 1993: Schindler's List 1994: Hoop Dreams 1995: Leaving Las Vegas 1996: Fargo 1997: Eve's bayou (L'estany de l'Eva) (Eve's Bayou) 1998: Dark City 1999: Being John Malkovich 2000: Almost Famous 2001: Monster's Ball 2002: Minority Report 2003: Monster 2004: Million Dollar Baby 2005: Crash 2006: El laberinto del fauno 2007: Juno 2008: Synecdoche, New York 2009: The Hurt Locker 2010: The Social Network 2011: Jodaeiye Nader az Simin 2012: Argo |

## Referències

* ↑ Thomas Sotinel. «Roger Ebert, critique de cinéma américain» (en francès). Le Monde, 05-04-2013. [Consulta: 17 juny 2013].
* 1 2 «Mor Roger Ebert, el crític de cinema més popular dels Estats Units». Ara, 04-04-2013. [Consulta: 17 juny 2013].
* ↑ Neil Steinberg. «Roger Ebert dead at 70 after battle with cancer» (en anglès). Chicago Sun-Times, 04-04-2013. Arxivat de l'original el 2014-12-16. [Consulta: 17 juny 2013].
* ↑ Cheryl Corley. «For Pulitzer-Winning Critic Roger Ebert, Films Were A Journey» (en anglès). NPR, 04-04-2013. [Consulta: 17 juny 2013].
* ↑ MG Siegler. «Amazingly, DVD Commentary Helped Give Roger Ebert His Voice Back» (en anglès). Tech Crunch, 02-03-2010. [Consulta: 17 juny 2013].
* ↑ «Ebert's 10 Best Lists: 1967–present». Chicago Sun-Times [Consulta: 18 març 2022]. Arxivat 2006-09-08 a Wayback Machine. «Còpia arxivada». Arxivat de l'original el 2013-03-26. [Consulta: 18 març 2022].

## Vegeu també

* Llista de les millors pel·lícules segons Roger Ebert

## Enllaços externs

* Roger Ebert - Lloc web oficial